FIDE didysis šveicariškasis turnyras

FIDE didysis šveicariškasis turnyras – atrankinės varžybos į pasaulio šachmatų čempionato kandidatų turnyrą. Jos vyksta kas dvejus metus, naudojant šveicariškąją sistemą. Iš to kilęs varžybų pavadinimas.

Istorija

Atvirasis turnyras 
2019 metų pradžioj. FIDE nusprendė šachmatininkams organizuoti dar vieną patekimo į kandidatų turnyrą kelią. Tai būtų didelis (virš 100 dalyvių) tarptautinis turnyras, šveicariškąja sistema, žaidžiamas 11-ka ratų, kurio nugalėtojas tiesiogiai patektų į Kandidatų turnyrą. Turnyras atviras, nors dalyviai turi atitikti keliamus kriterijus, kurių pagrindinis: būti tarp 100 geriausių pasaulio žaidėjų pagal 12 mėnesių vidutinį standartinį reitingą.
Į papildomas vietas buvo kviečiami: 12 žaidėjų iš žemynų pirmenybių (Europos – 5, Azijos – 3, Amerikos – 3, Afrikos – 1); veikianti moterų pasaulio šachmatų čempionė; paskutinio J20 jaunių pasaulio šachmatų čempionato nugalėtojas; paskutinio vyresnio amžiaus (50+) pasaulio šachmatų čempionato laimėtojas; paskutiniame vyresnio amžiaus (65+) pasaulio čempionato laimėtojas; dalyvis, kvalifikuotas iš internetinių varžybų ACP. Likusias tris laisvas vietas išdalino FIDE prezidentas. Viso susidarė 154 žaidėjai.. Pirmasis FIDE didysis šveicariškasis turnyras įvyko 2019 m.

2021 m. atvirasis turnyras, dėl griežtų Kovido-19 pandemijos karantino suvaržymų Meno saloje, vyko Rygoje.
Atvirojo turnyro nuostatuose buvo eilė pakeitimų. Nauja buvo tai, kad į kandidatų turnyrą patenka du geriausiai pasirodę dalyviai, sumažėjo dalyvių patenkančių ratas: žemynų federacijų prezidentai gali teikti tik po vieną dalyvį, keturis – FIDE prezidentas ir penkis – į varžybų organizatorius. Vienodai taškų surinkusiems pasikeitė papildomi rodikliai, naudojami užimtos vietos apskaičiavimui.
Liko tai, kad į turnyrą priimami: 100 geriausių pasaulio žaidėjų pagal 12-kos mėnesių vidutinį standartinį reitingą; veikianti moterų pasaulio šachmatų čempionė. Dalyvių skaičius sumažėjo iki 114.

Moterų turnyras 
FIDE nuo 2021 m. pradėjo rengti ir FIDE didyjį šveicariškąjį moterų turnyrą, kurios yra atrankinės varžybos į moterų pasaulio šachmatų čempionato kandidačių turnyrą. Turnyre dalyvauja 50 dalyvių, Turnyras vykdomas šveicariškąją sistema 11 ratų. Atranka yra sekanti:
dalyvės turi atitikti keliamus kriterijus, kurių pagrindinis: 12 mėnesių vidutinio standartininio reitingo sąraše būti tarp 40 geriausių geriausių pasaulio moterų žaidėjų. Į likusias (10) vietų keturiems žemynams, atitinkamo kontinento federacijos prezidentas nominuoja po vieną žaidėją, FIDE prezidentas – tris ir turnyro organizatorius, savo nuožiura – tris.
Pirmasis toks turnyras įvyko 2021 m. Rygoje Jame dalyvavo 50 šachmatininkių.

Nuostatai 
Nuostatai paprastai rengiami ar taisomi prieš kiekvieną turnyrą.

Formatas 
Turnyras vykdomas šveicariškąją sistema 11 ratų. Turnyro nugalėtojas patenka į Kandidatų turnyrą. Jei jis jau yra kitu keliu patekęs į kandidatų turnyrą, tai į kandidatų turnyrą patenka sekančią aukščiausią vietą užėmęs žaidėjas, jei jis kitu būdu dar nėra patekęs.

Galvojimo laikas 
Kiekvienam dalyviui pirmiesiems 40 ėjimų skiriama – 100 min., sekantiems 20 ėjimų – 50 min ir iki partijos pabaigos – po 15 min. Žaidėjui atlikus ėjimą, nuo 1-o ėjimo jam pridedama 30 sek.
Iki juodųjų 40-ojo ėjimo neleidžiama sutarti baigti partiją lygiosiomis. Išimtis: kai figūrų padėtis lentoje pasikartoja tris kartus, dėl lygiųjų fiksavimo galima kreiptis į arbitrą.

Lygiosios tarpusavio sutarimu 
Žaidėjams iki juodųjų 30-ojo ėjimo neleidžiama sutarti baigti partiją lygiosiomis. Išimtis: dėl lygiųjų fiksavimo galima kreiptis į arbitrą, tik jei figūrų padėtis lentoje pasikartoja tris kartus.

Užimtos vietos nustatymas 
Žaidėjas, surinkęs daugiausia taškų (už pergalę – 1 taškas už lygiąsias – ½ , už pralaimėjimą – 0 taškų) patenka į kandidatų turnyrą. Kai du, ar daugiau žaidėjų surenka po lygiai taškų, jų vieta turnyrinėje lentelėje nustatoma, įvertinus jų papildomus rodiklius.
Taisyklės 2021 m.:
 
 Bucholcas - 1 , atmetus mažiausiai taškų surinkusio varžovo rezultatą;
 Bucholcas, atsižvelgiant į visus varžovų rezultatus;
 Soneborno-Bergerio koeficcientas;
 Tarpusavio susitikimo rezultatas;
 Burtų traukimas.

Apdovanojimai 
Atvirame turnyre piniginių prizų fondas 2019 m buvo. 400 000 JAV $. Apdovanojami 30 geriausiai pasirodžiusių dalyvių.

Moterų turnyre piniginių prizų fondas 2021 m. buvo 125 000 JAV $. Apdvanojamos 20 geriausiai pasirodžiusių dalyvių

Piniginiai prizai tarp vienodai surinkusių taškų dalyvių paskirstomi po lygiai.
Organizatorius turi teisę skirti kitokį (didesnį) atlygį, nei nurodyta aukščiau, taip pat, pagal skirtingus aspektus, skirti specialių prizų.

Turnyrų laimėtojai

2019 metai 

2019 metų „FIDE didysis šveicariškasis“ turnyras vyko spalio 10–21 dienomis Meno saloje. Jį laimėjo didmeistris iš Kinijos Vanas Hao, surinkęs 8 tšk. iš 11 galimų. Jis pateko į 2020 m. kandidatų turnyrą.

2021 metai 

2021 metų „FIDE didysis šveicariškasis“ turnyras vyko spalio 27–lapkričio 8 dienomis Rygoje. Jį laimėjo didmeistris iš Prancūzijos Alireza Firuzdža rezultatu – 8 tšk. iš 11, o JAV atstovas DM Fabianas Karuana, surinkęs 7,5 tšk, buvo antras. Jie abu pateko į 2022 m. kandidatų turnyrą.

Ten pat ir tuo pačiu metu vykusį FIDE didįjį šveicariškajį moterų turnyrą laimėjo didmeistrė iš Kinijos Lei Tingie, surinkusi – 9 tšk. iš 11. Ji pateko į 2022 m. moterų kandidačių turnyrą.

Šaltiniai

Nuorodos 

  FIDE pasaulio čempionato ciklo nuostatų atnaujinimai.

Šachmatų varžybos